Ελληνικά

English

Deutch

Αρχική
|

Ταυτότητα
|

Μέλη
|

Ελληνικό
κρασί |

Οινοτουρισμός
|

Events
|

Gallery
|

Forum

Επικοινωνία

Site
map

Links

Glossary

Θράκη

Θράκη

Μακεδονία

Ήπειρος

Θεσσαλία

Κεντρική
Ελλάδα

Πελοπόννησος

Νησιά
του Αιγαίου Πελάγους

Κρήτη

Νησιά
του Ιονίου Πελάγους

Θράκη

Το ταξίδι μας ξεκινά από τον βορρά,
από τη Θράκη όπου θα επισκεφτούμε τη Μαρώνεια και τα
Άβδηρα. Στόχος μας, η γνωριμία με τα κρασιά τους,
Τοπικούς Οίνους Ισμαρικούς, Αβδήρων και
Θράκης.

Μαρώνεια

Μια εκ
βαθέων ιστορική αναδρομή στο κρασί της Μαρώνειας, μας
πηγαίνει πολύ πίσω στον χρόνο. Στην ύστερη εποχή του
χαλκού, τότε που κατέφτασαν και ρίζωσαν στην παραλία του
Ισμάρου οι Κίκονες, ο πιο πολιτισμένος απ’ όλους τους
Θρακιώτικους λαούς, που με αρχηγό τον Εύφημο, έτρεξαν σε
βοήθεια του Πριάμου, στον Τρωικό πόλεμο. Γι’ αυτό, όπως
μας λέει ο Όμηρος, όταν έφτασε στη χώρα τους ο Οδυσσέας,
για να τους εκδικηθεί, κυρίευσε την πόλη τους. Και μετά
πήρε τον δρόμο για την πατρίδα του, έχοντας μαζί του το
κρασί που του πρόσφερε ο Μάρωνας, ο ιερέας του Απόλλωνα
που κατοικούσε εκεί. Πρόκειται για το φλογάτο, γλυκό σαν
μέλι κι ευωδιαστό Μαρώνειο οίνο με τον οποίο ο Ομηρικός
ήρωας, μέθυσε αργότερα τον Πολύφημο κι έσωσε τους
συντρόφους του από τη σπηλιά του Κύκλωπα.

Αυτά
όμως συνέβαιναν στην εποχή των μύθων. Στη σύγχρονη
εποχή, οι λιγοστοί αμπελώνες που υπήρχαν στην περιοχή,
στα μέσα περίπου του περασμένου αιώνα ξεριζώθηκαν, καθώς
δεν παρουσίαζαν κανένα εμπορικό ενδιαφέρον.

Η
αναβίωση του αμπελώνα της Μαρώνειας ξεκινά στις αρχές
της δεκαετίας του ’90 με το στήσιμο αμπελώνων, που
αμφιθεατρικά τοποθετημένοι στους ήπιους λόφους της
περιοχής, έχουν στη πλάτη τους τον Ίσμαρο και πιο πίσω
τη Ροδόπη για να τους προφυλάσσει από τους βοριάδες.
Μπροστά τους το Αιγαίο που μαλακώνει τα χειμωνιάτικα
κρύα, ενώ το καλοκαίρι φέρνει έναν τοπικό άνεμο από τη
Σαμοθράκη που τα δροσίζει. Όσο για το έδαφος, το βαθύ
κόκκινο χρώμα του, μαρτυρά την παρουσία της αργίλου και
προετοιμάζει για την παραγωγή κρασιών με πλούτο
γεύσης.

Επιλέχτηκαν να καλλιεργηθούν κυρίως
διεθνείς ποικιλίες. Οι λευκές: Chardonnay, Sauvignon
Blanc, Malvasia, Ροδίτης και οι ερυθρές: Syrah, Merlot,
Grenache Rouge,
Λημνιό.

Άβδηρα

Στην
αρχαιότητα εδώ βρισκόταν μια σπουδαία πόλη, η πατρίδα
του Δημόκριτου που οι ανασκαφές την αποκάλυψαν σ’ όλο
της το μεγαλείο. Στην περίφημη αρχαϊκή πόλη των Αβδήρων,
καλλιεργούσαν επιμελώς το αμπέλι. Στο Βυζάντιο μάλιστα,
θεωρούσαν την περιοχή έναν από τους κορυφαίους αμπελώνες
της αυτοκρατορίας.

Η σύγχρονη ιστορική διαδρομή
του αμπελώνα των Αβδήρων ήταν αντίστοιχη μ’ αυτή της
Μαρώνειας. Που σημαίνει: εγκατάλειψη χάριν άλλων
καλλιεργειών, κυρίως του καπνού. Η δραστηριότητα
ξεκίνησε και πάλι μετά από το 1997, αφότου εγκρίθηκε η
ένδειξη Τοπικός Οίνος Αβδήρων για λευκά, ροζέ και ερυθρά
κρασιά από Ζουμιάτικο, Ροδίτη, Παμίδι και τις γνωστές
κοσμοπολίτικες ποικιλίες.

Νομοθεσία

Στατιστικές
- Μελέτες

Επικοινωνία
Μελών

ΠΡΟΣΘΗΚΗ
ΣΤΑ ΑΓΑΠΗΜΕΝΑ | ΑΠΟΣΤΟΛΗ
ΣΕΛΙΔΑΣ

Επιμέλεια: Wine
Plus | Σχεδιασμός: Redfish | Ανάπτυξη: Apogee
Information Systems